Gandia posarà en valor els seus atractius turístics a Fitur 2025 sota el lema 'Tu vida necessita más luz'
16 gener 2025

## Gandia posarà en valor els seus atractius turístics a Fitur 2025 sota el lema 'Tu vida necessita más luz'16 gener 2025Última actualització: 16 gener 2025

![](../gestion/img/a5ef36553b6cd1770f776072858299554cd4ce5eb19524fed477e5c6bb11cd5e.jpg)  
  

La regidora delegada de Turisme de l'Ajuntament de Gandia, **Balbina Sendra**, ha presentat aquest matí als mitjans de comunicació la programació i els continguts que la nostra ciutat presentarà la setmana que ve, del 22 al 26 de gener, a la 49 edició de la Fira Internacional de Turisme de Madrid, **FITUR 2025**.

Totes aquestes accions s'han donat a conéixer als representants del sector i grups polítics a la Mesa de Turisme celebrada hui al Saló Laval del consistori, que ha estat presidida per la regidora. 

Sendra ha afirmat que en aquesta ocasió les línies generals de la participació de Gandia estan dirigides a consolidar el públic nacional i continuar avançant en la fidelització del turista estranger que, només el 2024, va créixer un 18,4%. Sota el lema d'enguany “**Tu vida encesita más luz**”, des del departament de Turisme en col·laboració amb altres regidories s'han planificat una sèrie d'accions destinades a posar en valor Gandia com a destinació per a tot l'any i per a tots els públics.

“_Crec que hem aconseguit una participació a Fitur que serà molt completa. Tenim un producte molt variat i consolidat que ens ajudarà a obtindre una marca turística que necessitem per ser més forts i avançar per fer de Gandia una destinació de referència no només nacional_”, ha afirmat la regidora.

La regidora ha informat que, per primera vegada, Gandia tindrà presència a tres pavellons;

1.- Pavelló número 7 de la Comunitat Valenciana, on Gandia no disposarà d'un estand/mostrador propi a causa de la decisió de la Diputació de València, però disposarà d'una taula per realitzar les reunions amb turoperadors, participar en showcookings o fer les rodes de premsa de presentació de novetats.

2.- Pavelló número 9. Gandia tindrà un estand propi a la zona LGTBI baix el paraigua de “Destinacions turístiques per la diversitat” amb què es va iniciar un important treball el passat any amb la Gala Mr.Gay i que actualment està evolucionant cap al Gandia Pride.

3.- Pavelló número 4. Fitur Esports, on Gandia posarà en valor proves com la 10K nocturna, la mitja marató o l'Ican triatló.

  
Sobre els productes que s'oferiran durant la Fira, l'edil ha destacat la presentació de la 50a edició del Concurs Internacional de Fideuà i les seues novetats. A més, es posarà en valor el suport al turisme LGTBI amb accions com ara una nova edició de la Gala Mr.Gay que s'emmarcarà en una setmana d'activitats, el Gandia Pride, per atraure públic nacional i internacional. També hi tindran presència els Festivals musicals com el Mediterrània o el Pirata als quals aquest any se suma el Tripolar que es realitzarà al mes d'abril i que farà que la temporada d'esdeveniments musicals de Gandia s'allargue pràcticament fins al mes d'octubre. Una altra de les presentacions serà la de les novetats de 10K nocturna, la mitja marató o l'Ican o la celebració a Gandia del Congrés Nacional de la Setmana Santa.

Sendra també ha volgut agrair a la Federació de Falles i a la Junta Local Fallera la seua implicació amb el turisme, ja que aquest any desfilaran per Fitur per donar a conéixer les festes Josefinas durant la jornada de dissabte.

Aquest any també es constatarà l'aposta pel patrimoni amb la presentació del projecte de rehabilitació de les alqueries de les Foies i els seus futurs usos.

Com a exemple del treball conjunt amb el sector, la responsable de Turisme ha posat en valor la posada en marxa d'una agenda anual que vincularà turistes i sectors perquè en tot moment els visitants coneguin què poden fer a Gandia, mentre que el sector podrà planificar accions concretes relacionades amb les activitats que s'organitzin. “Si el sector coneix quin tipus de turista ens visita per una acció concreta, podrà fidelitzar aquest tipus de públic adaptant la seva oferta a les necessitats dels visitants”, ha explicat Sendra. Paral·lelament, s'han fixat tot un seguit de reunions i trobades amb professionals del sector destinades a atreure noves operatives.

Finalment, dissabte serà el torn per al públic en general pel que s'ha preparat, a més de la cercavila de les Falles, tota una sèrie de materials promocionals per repartir en tres els visitants.

  
**Madrid Fusión**

Finalitzat Fitur, dilluns serà el torn per a la presència de Gandia a Madrid Fusión, el congrés més influent de gastronomia a nivell nacional. Al matí, Gandia serà present a l'estand de l'arròs amb denominació d'origen amb el tradicional putxero, i per la vesprada amb un showcooking de fideuà